LT Europos Sąjungos oficialusis leidinys C 112/17

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2009/C 112/07

Šiuo paskelbimu suteikiama teisė užprotestuoti paraišką pagal Tarybos reglamento (EB) Nr. 510/2006 7 (1) straipsnį Prieštaravimo pareiškimai turi būti pateikti Komisijai per šešis mėnesius nuo šio skelbimo

SANTRAUKA

TARYBOS REGLAMENTAS (EB) Nr. 510/2006

„MARRONE DI CAPRESE MICHELANGELO“

EB Nr.: IT-PDO-0005-0455-12.04.2005

SKVN ( X ) SGN ( )

Šioje santraukoje informacijos tikslais pateikiami pagrindiniai produkto specifikacijos elementai.

1. Kompetentinga valstybės narės įstaiga:

Pavadinimas: Ministero Delle Politiche Agricole E Forestali Adresas: Via XX Settembre n. 20 00187 Roma ITALIA Tel. +39 0646655104 Faksas +39 0646655306 El. paštas: saco7@politicheagricole.gov.it

2. Asociacija:

Pavadinimas: Comitato Promotore per il riconoscimento della D.O.P. „Marrone di Caprese Michelangelo“ Adresas: Località Manzi 180/b 52033 Caprese Michelangelo (AR) ITALIA Tel +39 0575791114/0575791009 Faksas +39 0575730510 El. paštas: moronline79@inwind.it Sudėtis: gamintojai ir (arba) perdirbėjai ( X ) kita ( )

3. Produkto rūšis:

Klasė 1.6 natūralūs ar perdirbti vaisiai, daržovės ir javai.

4. Specifikacija:

(Reglamento (EB) Nr. 510/2006 4 straipsnio 2 dalyje nurodytų reikalavimų santrauka)

4.1. Pavadinimas:

„Marrone di Caprese Michelangelo“

4.2. Aprašymas:

Švieži ir džiovinti „Marrone di Caprese Michelangelo“ produktai yra gaminami iš „Marrone di Caprese Michelangelo“, vietinio „Marrone“ rūšies ekotipo, riešutų. Vartojimo metu, šviežias kaštainis turi šias karpologines savybes: riešuto kevalas yra rusvai rudos spalvos su skirtingo intensyvumo kaštoninės spalvos ruoželiais, elipsinės, apvalainos, arba priklausomai nuo riešuto branduolio nelygiai kvadratinės formos. Minkštimas yra dramblio kaulo spalvos su nežymiai matoma luobele su migdolų bei vanilės prieskoniu. Vartojimui skirti, džiovinti produktai turi pasižymėti šiomissavybėmis: Riešutai turi būti sveiki, nesuskaldyti, iš jų ne daugiau kaip 5 proc. gali būti deformuoti arba su pažeidimo ar pelėsio žymėmis. Riešutai turi būti dramblio kaulo arba šiaudų gelsvos spalvos.

4.3. Geografinė vietovė:

SKVN „Marrone di Caprese Michelangelo“ yra auginama šiuose kalnuotų Areco provincijos savivaldybių regionuose: visoje Kapreze Mikelandželo savivaldybės administracinėje teritorijoje ir šiaurinėje Angjari savivaldybės dalyje, t. y nuo Katenajos provincijos 57-o kelio, kuris žymi administracinę ribą su Kapreze Mikelandželu, iki Sabjano savivaldybės ribos.

4.4. Kilmės įrodymas:

Visi gamybos proceso etapai kontroliuojami registruojant produktus prieš ir po kiekvieno etapo. Tokiu būdu ir atitinkamuose kontrolės įstaigos tvarkomuose sąrašuose registruojant gamintojus, auginimo plotus, džiovinimo ir fasavimo centrus užtikrinamas produkto atsekamumas gamybos grandinėje. Visus atitinkamuose sąrašuose esančius fizinius ir juridinius asmenis tikrina kontrolės įstaiga, kaip tai yra numatyta produkto specifikacijoje ir atitinkamame kontrolės plane. Produktai, kuriuos kontrolės įstaiga pripažįsta neatitinkančius specifikacijos, negali būti parduodami su „Marrone di Caprese Michelangelo“ saugoma kilmės vietos nuorodą.

4.5. Gamybos būdas:

Specifikacijoje nurodoma, kad kaštainių plantacijų tankumas negali viršyti 120 vienetų hektare. Apsidulkinimo tikslais leistinas didžiausias kitų augalų rūšių kiekis yra 10 %. Derlių galima pradėti nuimti rugsėjo 20 d. tačiau jo nuimti negalima kratant šakas ar naudojant kitas mechanines ar chemines priemones, kurios paankstintų arba pagreitintų riešutų atsiskyrimą nuo medžio. Mechaninį rinkimą, atskyrimą nuo kevalų naudojant atitinkamus įrenginius, mechaninį kevalų krūvos daužymą, lapų tvarkymą naudojant vėtytuvus leidžiama taikyti tuo atveju, jei tai nekeičia produkto savybių. Šviežiam vartojimui tinka tik „Marrone“ tipo riešutai. Rūšiavimas vyksta rankiniu būdu atskiriant ligos sukėlėjų ar kitų veiksnių paveiktus riešutus. Didžiausias neatitinkančių anksčiau išvardintų savybių riešutų kiekis negali viršyti 5 % viso svorio. Viename kilograme negali būti daugiau kaip 90 riešutų. Riešutų nereikia plauti. „Marrone“ tipo riešutai naudojami džiovintų kaštainių gamybai. Produktas gaunamas išdžiovinus ir nulupus riešutus. Riešutai džiovinami tradiciniais būdais, naudojant malkomis kūrenamas arba karšto oro džiovyklas. Procesas trunka 40 dienų nuo kaštainių išdėliojimo ant džiovinimo grotelių dienos. Kaštainiai lupami mechaniniu būdu. Siekiant užtikrinti produkto kokybę, atsekamumą ir kontrolę, gamyba ir fasavimas turi vykti gamybos vietovėje. SKVN „Marrone di Caprese Michelangelo“ turi būti fasuojamas 4.3 punkte aprašytoje vietovėje, siekiant apsaugoti produktą nuo pažeidimų dėl ilgo laiko tarpo tarp surinkimo, fasavimo ir transportavimo arba dėl didelio atliekamų operacijų kiekio. Nuėmus derlių, produktas yra šviežias, su kibiu kevalu, gali skleisti šilumą jei vienoje vietoje laikomi dideli jo kiekiai. Dėl to ir dėl juose esančios didelės drėgmės gali atsirasti pelėsis, puvėsis ar nemalonus kvapas ir sukelti didelį pavojų produkto kokybei. Todėl būtina produktą skubiai fasuoti.

4.6. Ryšys:

„Marrone di Caprese Michelangelo“ specifinė savybė yra didelis amidų kiekis, kuris atsiranda dėl pastovaus drėgmės kiekio dirvoje, kurioje jie auga. Kiti veiksniai dėl kurių kaupiasi amidai yra kaštainių išsidėstymas – jie susodinami taip, kad saulės šviesa jų vaisius pasiektų nuo ankstyvo ryto, todėl vasaros rasa išnyksta greičiau; geomorfologija ir vietos aukštis virš jūros lygio, užtikrina dažną, saikingą natūralų vėdinimą. Optimalus lapijai tenkantis šviesos kiekis atsiranda dėl mažo sodinimo tankumo ir retinimo taip pat dėl šakojimosi pobūdžio. Be to, nuoseklius, savitus ir išskirtinius produkto ypatumus lemia specifiniai dirvožemio ir klimato veiksniai. Dirvą sudaro rudas, rudas rūgštus ir rudas šarminis dažniausiai nedaug arba visiškai anglies neturintis dirvožemis, todėl jis yra rūgštus arba silpnai rūgštus. Klimatas šiame regione tipinis žemyninis su vidutiniškai žvarbiomis žiemomis ir švelniomis vasaromis ir nepastoviais krituliais – 800 mm per metus. Šių veiksnių visuma suteikia produktui savitas morfologines ir organoleptines ypatybes, dėl kurių jis yra itin vertinamas ir lengvai atpažįstamas.

„Caprese“ kaštainių plantacijos aptinkamos Katenarijos Alpių šlaituose. Vietinė bendruomenė iš kartos į kartą laikėsi miškų sodinimo sistemos, kurią IX-X amžiuje pradėjo taikyti arimanai. Nuo to laiko, taikant skiepijimą, laukinis kaštainis buvo sukultūrintas, o jo priežiūra tapo pagrindiniu beveik kiekvienos vietinės šeimos užsiėmimu. Todėl kaštainių auginimas tapo maisto ir pajamų šaltinis visiems to krašto gyventojams. Vaikiški eilėraštukai, liaudies dainos ir daugybės vietinių tradicinių patiekalų receptai atsirado iš kaštainių auginimo tradicijos ir išliko iki šių dienų.

4.7. Kontrolės įstaiga:

Pavadinimas: Camera di Commercio di Arezzo Adresas: Viale Giotto, 4 52100 Arezzo ITALIA Tel. +39 05753030 Faksas +39 0575300953 El. paštas: segreteriagenerale@ar.camcom.it

4.8. Ženklinimas:

Šviežio produkto fasavimui naudojamos sandarios 1, 2, 3,5, 10 ir 25 kg pakuotės. Etiketėje, didesnėmis nei kitų įrašų raidėmis, turi būti matomas įrašas „Marrone Di Caprese Michelangelo“ ir „Denominazione Di Origine Protetta“, taip pat įrašas „Prodotto Della Montagna“ („kalnų produktas“) SKVN logotipas ir fasavimo įmonės pavadinimas yra privalomi. 0,5, 1, 2, 3,5, 10 ir 25 kg sandarios pakuotės yra naudojamos džiovinto produkto fasavimui. Etiketėje, didesnėmis nei kitų įrašų raidėmis, turi būti matomas įrašas „Castagne Secche Marrone Di Caprese Michelangelo“ ir „Denominazione Di Origine Protetta“, taip pat įrašas „Prodotto Della Montagna“ („kalnų produktas“). SKVN logotipas ir fasavimo įmonės pavadinimas yra privalomi. Produkto logotipas yra stilizuotas kaštainis, kurio viduryje yra Mikelandželo Buonaročio atvaizdas, kaip tai detaliai nurodyta produkto specifikacijoje.

Denominazione d’ Origine

Protetta

Prodotto della Montagna

(1) OL L 93, 2006 3 31, p. 12.